# La Romana (Vinalopó Mitjà)

La Romana és un municipi del País Valencià situat en la comarca del Vinalopó Mitjà. Té 2.377 habitants (INE 2017).

## Geografia

El municipi de La Romana té una extensió de 43,3 km² i el seu clima és mediterrani àrid. El seu nucli urbà es troba a 400 metres d'altura i 40 km. d'Alacant.
El terme limita amb els municipis de l'Alguenya i El Pinós a l'oest, Monòver al nord, Novelda a l'est, i Asp i el Fondó de les Neus al sud.

## Història

El nom del municipi provindria de l'àrab Al-rumana ('les magranes').
El 1449, al fundar-se la baronia de Novelda, la Romana apareix com a part d'esta. Part del territori degué estar feblement ocupat per moriscs, que serien expulsats el 1609.
El 1749 es va fundar el Marquesat de La Romana, pertanyent a la família dels Maça de Lizana (descendents dels barons de Novelda), el que degué originar el poblament del lloc. A la fi del segle xviii el poble es componia de diversos caserius i masos.
El 1854 es comptava en el poble amb 25 cases reunides i unes quantes més disseminades, a part de la hisenda del Marqués i una església.
La Romana es va segregar jurídicament de Novelda en 1929, constituint-se des de llavors en municipi independent.

## Demografia

La Romana té 2.467 habitants (INE, 2007). Un 22,2% de la població censada és de nacionalitat estrangera, principalment britànica (333 censats).
Evolució demogràfica de La Romana :
| | 1930 | 1940 | 1950 | 1960 | 1970 | 1981 | 1991 | 2001 | 2006 | 2007 |
| Població | 2.264 | 1.984 | 2.081 | 2.082 | 1.996 | 1.937 | 1.899 | 2.009 | 2.407 | 2.467 |

## Economia

El principal sector econòmic del municipi és el de l'extracció i transformació del marbre, igual que altres municipis de la comarca com Novelda, l'Alguenya o el Pinós.
Destaca també el sector agrícola (producció i envasat de raïm, amb denominació d'origen Raïm de taula del Vinalopó; plantacions d'ametlers i oliveres). El sector serveis està augmentant en importància en els últims anys, ajudat pel turisme residencial.
Hui dia, l'economia es fonamenta en el desenvolupament immobiliari. Els agents immobiliaris de tot Europa han trobat a La Romana una font de riquesa fonamental. A pesar de la deterioració mediambiental que s'està manifestant, grans sectors econòmics i financers estan sent motor d'una economia de la qual la població no està sent partícip.

## Política i govern
### Composició de la corporació municipal

El Ple de l'Ajuntament està format per 11 regidors. En les eleccions municipals de 26 de maig de 2019 foren elegits 7 regidors del Partit Socialista del País Valencià (PSPV-PSOE) i 4 del Partit Popular (PP).
Eleccions municipals de 26 de maig de 2019 - la Romana :
| Candidatura | Candidatura | Candidatura | Cap de llista | Vots | Vots | Regidors |
| | Partit Socialista del País Valencià-PSOE | | Nelson Romero Pastor | 676 | 50,41% | 7 (+3) |
| | Partit Popular | | Manuel Hernández Riquelme | 479 | 35,72% | 4 (-1) |
| | Altres candidatures | | | 175 | 13,05% | 0 ( -2) |
| | Vots en blanc | | | 11 | 0,82% | |
| Total vots vàlids i regidors | Total vots vàlids i regidors | Total vots vàlids i regidors | Total vots vàlids i regidors | 1.341 | 100 % | 11 |
| | Vots nuls | Vots nuls | Vots nuls | 15 | 1,11% | |
| Participació (vots vàlids més nuls) | Participació (vots vàlids més nuls) | Participació (vots vàlids més nuls) | Participació (vots vàlids més nuls) | 1.356 | 79,72%** | |
| Abstenció | Abstenció | Abstenció | Abstenció | 345* | 20,28%** | |
| Total cens electoral | Total cens electoral | Total cens electoral | Total cens electoral | 1.701* | 100 %** | |
| Alcalde: Nelson Romero Pastor (PSPV) (15/06/2019) Per majoria absoluta dels vots dels regidors |||||||
| Fonts: JEC, JEZ Elda, M. Interior, Periòdic Ara. (* No són vots sinó electors. ** Percentatge respecte del cens electoral.) |||||||

### Alcaldes

Des de 2015 l'alcalde de la Romana és Nelson Romero Pastor del Partit Socialista del País Valencià (PSPV-PSOE).
Llista d'alcaldes des de les eleccions democràtiques de 1979 :
| Període | Alcalde o alcaldessa | Partit polític | Data de possessió | Observacions |
| 1979–1983 | Gonzalo Jover Martínez | UCD | 19/04/1979 | -- |
| 1983–1987 | Gonzalo Jover Martínez | AIR | 28/05/1983 | -- |
| 1987–1991 | Gonzalo Jover Martínez | CDS | 30/06/1987 | -- |
| 1991–1995 | Gonzalo Jover Martínez | PP | 15/06/1991 | -- |
| 1995–1999 | Gonzalo Jover Martínez | PP | 17/06/1995 | -- |
| 1999–2003 | Gonzalo Jover Martínez | PP | 03/07/1999 | -- |
| 2003–2007 | Enrique Rizo Pérez Manuel Hernández Riquelme | PSPV-PSOE PP | 14/06/2003 16/04/2005 | Moció de censura -- |
| 2007–2011 | Manuel Hernández Riquelme | PP | 16/06/2007 | -- |
| 2011–2015 | Manuel Hernández Riquelme | PP | 11/06/2011 | -- |
| 2015–2019 | Nelson Romero Pastor | PSPV-PSOE | 13/06/2015 | -- |
| 2019-2023 | Nelson Romero Pastor | PSPV-PSOE | 15/06/2019 | -- |
| Des de 2023 | n/d | n/d | 17/06/2023 | -- |
| Fonts: Generalitat Valenciana |||||

## Notes

* ↑ També participaren a les eleccions de 2019: Esquerra Unida-Seguim Endavant (EUPV) (93 vots, 6,94%) i Ciutadans - Partit de la Ciutadania (Cs) (82 vots, 6,11%).
* ↑ EUPV perdé 2 regidors obtinguts el 2015.

## Referències

* ↑ Font: població segons l'Instituto Nacional de Estadística de España. Alteracions dels municipis als Censos de Població des de 1842, Arxivat 2009-03-11 a Wayback Machine. Sèries de població dels municipis de l'Estat Espanyol des de 1996. Arxivat 2008-06-02 a Wayback Machine.
* ↑ Junta Electoral Central «Resolución de 2 de julio de 2019, de la Presidencia de la Junta Electoral Central, por la que se procede a la publicación del resumen de los resultados de las elecciones locales convocadas por Real Decreto 209/2019, de 1 de abril, y celebradas el 26 de mayo de 2019, según los datos que figuran en las actas de proclamación remitidas por cada una de las Juntas Electorales de Zona. Provincias: Albacete, Alicante, Almería, Araba-Álava». Butlletí Oficial de l'Estat, 160, 05-07-2019, pàg. 72.518 [Consulta: 29 abril 2020].
* ↑ Junta Electoral de Zona d'Elda «Proclamación de candidaturas para las elecciones locales de 26 de mayo de 2019» (pdf) (en castellà). Butlletí Oficial de la Província d'Alacant. Diputació Provincial d'Alacant [Alacant], 82, 30-04-2019, pàg. 19-20. Edicte 4531 [Consulta: 28 juliol 2019].
* ↑ Ministeri de l'Interior. Govern d'Espanya. «Resultats provisionals - Eleccions locals 2019». Arxivat de l'original el 25 de juny 2019. [Consulta: 28 juliol 2019].
* ↑ Ara. «Eleccions municipals 2019. Resultats a la Romana», 26-05-2019. [Consulta: 28 juliol 2019].
* ↑ Direcció d'Anàlisi i Polítiques Públiques de la Presidència. Generalitat Valenciana. «Banc de Dades Municipal. La Romana. Històric de Govern Local». Portal d'informació ARGOS. [Consulta: 10 juny 2020].

## Vegeu també

* Galotxetes
* La Romaneta
* Marquès de la Romana

## Enllaços externs

* Portal de l'Ajuntament de La Romana Arxivat 2008-06-09 a Wayback Machine.
* Institut Valencià d'Estadística Arxivat 2010-06-18 a Wayback Machine.
* Portal de la Direcció General d'Administració Local de la Generalitat Arxivat 2008-05-26 a Wayback Machine.